Ons maak gode en kyk hoe hulle val | Rapport
Oorlog binne, oorlog buite (8)
Sanet: "Ek herken hom dadelik as die motorfiets om die draai kom. Nét Hein sit so. Ek ruk van skrik en snak na my asem."
Op vlerke: Matambeni en 'n kuiergas in die badkamer Dagbreek die volgende oggend kuier ons met 'n koffie op die stoep. Vlieg spreeutjies na die braai, sit en pik...
Ons maak gode en kyk hoe hulle val
Een van talle internasionale koerante wat oor Oscar Pistorius berig het.
Wanneer Nathi Mthethwa, minister van polisie, later vanjaar die jaarlikse misdaadstatistieke bekend maak, sal Reeva Steenkamp se moord swart op wit in die "moord"-kategorie van die Boschkop-polisiekantoor in Pretoria aangeteken staan.Wat moord betref, sal dié kantoor weer een van die land se "uitblinkers" wees.Want in 'n land waar jaarliks 16 000 mense vermoor word, sal Boschkop – wat die gegoede ­Silver Woods-landgoed en omringende uitsoekbuurte insluit – waarskynlik minder as tien moorde vir 2012-'13 aanteken.Verlede jaar het sewe mense hul lewe in dié polisiekantoor se diensgebied verloor.Net 'n paar kilometer weg, in Mamelodi-Oos, het die polisiekantoor daar verlede jaar 50 moorde aangeteken, drie minder as in 2011.Ironies genoeg is Oscar Pistorius na die Mamelodi-hospitaal geneem vir bloedtoetse en sodat die distriksgeneesheer hom vir moontlike beserings kon ondersoek.Die Mamelodi-hospitaal is nou nie juis 'n plek waar Pistorius dikwels gesig sou wys nie.Hy, en waarskynlik al sy bure in Silver Woods en aanliggende buurte, kan private hospitale en klinieke in die stad bekostig.Maar Donderdag het Pistorius se wêreld van weelde met blink motors en handelsnaamsonbrille ineengestort.Binne 'n oogwink het die ­Nike-geïnspireerde fasade van Suid-Afrika se goue seun verdwyn.Skielik was hy Oscar die verdagte, met 'n grys keps oor die kop om sy beroemde gesig te verberg, en op die agtersitplek van 'n nederige Volkswagen Polo wat deur onderbetaalde polisielede bestuur word.By die aanklagkantoor sou hy tevrede moes wees met die binnekant van 'n vaal polisiekantoor, op wit plastiekstoele (indien enige) sit en verklarings met 'n Bic-pen skryf.Dit gebeur gereeld dat rykes se lewens met dié van die res in aanraking kom deur misdaad. In Suid-Afrika het ons gewoond geraak aan die stereotipe van die arm, swart misdadiger.G'n wonder nie dus dat almal so maklik kon glo dat hy (volgens vroeë berigte) op 'n inbreker losgebrand het.Middelklas-Suid-Afrikaners bestee elke jaar miljoene rande aan private veiligheidsmaatreëls soos elektriese heinings, val­bome en alarmstelsels om die vyand buite te hou.Ons is dus verbaas wanneer Mthethwa (of sy voorgangers) bekend maak dat sowat agt uit elke tien moordslagoffers in ons land vermoor word deur iemand wat hulle ken.Ons weet nou dis 'n leuen dat die blink wêreld van sport, geld, mode en skoonheid verhewe is bo wreedheid.Maar dié leuen is 'n multimiljoenrand-bedryf wat lewend gehou word deur ons almal wat so graag gode skep, net om hulle keer op keer te sien val.
Die bord is "kitsch", "kommin", "onvanpas", "te kleurryk" en "op die verkeerde plek", sê mense van dié bekende dorp wat geleë is tussen Middelburg en Graaff-Reinet, en waar baie kunstenaars woon.
Mogoeng vervul 'God se profesie'
Hoofregter Mogoeng Mogoeng kon bo openbare teenkanting teen sy aanstelling uitstyg omdat hy glo 'n "profesie van God" het bepaal dat hy hoofregter sou wees.
Grysaard tronk toe oor dade in 1986
Die oom wat sy swaer se drie­jarige dogtertjie jare lank seksueel gemolesteer het, is die afgelope week bykans 30 jaar ná sy dade as 'n gryskop-bejaarde tronk toe gestuur.
Martha Dean sê...
@Saamprater, maar ek was ook by verskeie geleenthede waar Christene God gesmeek het vir Sy Genade oor Suid Afrka en Afrika en Hom gekroon het as Koning van konings en Heerser van heersers. Kom ons wag en kyk wat doen die landsbewoners volgende stemdag. Satan kan niks doen sonder God se toestemming nie, lees Job. Mense moet eerder hulle vertroue stel in God en nie mense nie, God self sal Sy vyande vernietig maar eers moet die mense Hom daarom vra (voorbeeld Farao en ander Goddelose Konings) Nou wil almal Zuma en die voorvadergeeste grootmaak? Nonsens in die oortreffende trap. Dis ons Christene wat die Here verraai en die land op 'n skinkbord vir God se vyande gee. Wie weet of Mogoeng nie 'n antwoord op Gebed is nie. Ek glo hy is.